pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมปศุสัตว์ชี้แจงการควบคุมสถานการณ์โรคพิษสุนัขบ้า
วันเสาร์ที่ 24 มีนาคม 2561
กรมปศุสัตว์ชี้แจงการควบคุมสถานการณ์โรคพิษสุนัขบ้า
กรมปศุสัตว์ชี้แจงการควบคุมสถานการณ์โรคพิษสุนัขบ้า
วันที่ 21 มีนําคม 2561 นายอภัย สุทธิสังข์ อธิบดีกรมปศุสัตว์ กระทรวงเกษตรและสหกรณ์ชี้แจงการควบคุมสถานการณ์โรคพิษสุนัขบ้า ดังนี้
สถานการณ์โรคไม่รุนแรงกว่าปี 2559-2560 แต่ประเด็นข่าวที่เกิดขึ้น เนื่องจากการบังคับใช้กฎหมายตาม พรบ.โรคระบาดสัตว์ พ.ศ. 2558 อย่างจริงจัง เพื่อให้โรคสงบอย่างรวดเร็ว ในการควบคุมโรค กระทรวงเกษตรและสหกรณ์โดยกรมปศุสัตว์ ได้ร่วมกับกระทรวงสาธารณสุข กรมส่งเสริมการปกครองท้องถิ่น มหาวิทยาลัยเกษตรศาสตร์ รวมถึงกลุ่มคนรักสัตว์ในการร่วมกันบูรณาการเตรียมความพร้อมเฝ้าระวัง ป้องกัน โรคพิษสุนัขบ้า โดยมีการฉีดวัคซีน ซึ่งมียอดประชากรกว่า 10 ล้านตัว โดยดําเนินการฉีดวัคซีนไปแล้วกว่า 2.7 ล้านตัวซึ่งคาดว่าในช่วงรณรงค์ (มี.ค.-พ.ค 61) จะได้ 80% ของสุนัขแมวทั่วประเทศ นอกจากนี้ยังมีการผ่าตัดทําหมัน ซึ่งดําเนินการไปแล้วกว่า 129,357 ตัว (เป้า300,000ตัว) มีอบรมอาสาปศุสัตว์และอาสาสมัครหมู่บ้านด้านโรคพิษสุนัขบ้า จํานวน23,478 คน (เป้า 17,500 คน) ทํางานร่วมกัน นอกจากนี้ กรมการปกครองท้องถิ่นขึ้นทะเบียนสุนัขและแมวแล้ว 7.3 ล้านตัว ซึ่งยืนยันว่าการดําเนินการดังกล่าวทั้งหมดนี้บุคลากรและงบประมาณเพียงพอจากงบประมาณภายใต้โครงการสัตว์ปลอดโรคคนปลอดภัยจากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารีและการบูรณาการงานในเบื้องต้น
ด้านสถานการณ์โรคพิษสุนัขบ้าในคน กรมควบคุมโรค กระทรวงสาธารณสุขรายงานว่า ระหว่างวันที่ 1 ม.ค-20 มีนาคม 61 มีผู้เสียชีวิตจํานวน 6 ราย ซึ่งขณะนี้ยังไม่พบผู้ป่วยหรือเสียชีวิตเพิ่ม ส่วนประกาศเขตโรคระบาดสัตว์มีประกาศเขตโรคระบาดชั่วคราวจํานวน 38 จังหวัด ปัจจุบันคงเหลือ 24 จังหวัด
ทั้งนี้ กรมปศุสัตว์ได้ชี้แจงให้ประชาชนสร้างความรับรู้และประชาสัมพันธ์ ขอความร่วมมือให้เจ้าของนําสัตว์เลี้ยงไปฉีดวัคซีนป้องกันโรคพิษสุนัขบ้า โดยให้ประสานสํานักงานปศุสัตว์จังหวัด และสํานักงานปศุสัตว์อําเภอทุกแห่ง รวมถึงองค์กรปกครองส่วนท้องถิ่นในพื้นที่ เพื่อรับบริการดังกล่าว
---------------------------
รัฐบาลไทย-ข่าวทำเนียบรัฐบาล-‘กฤษฎา’ ย้ำเจ้าหน้าที่ต้องดูแลเกษตรกรในพื้นที่ ส.ป.ก. ให้สามารถสร้างอาชีพ พัฒนาคุณภาพชีวิตดีขึ้น
วันพฤหัสบดีที่ 3 พฤษภาคม 2561
‘กฤษฎา’ ย้ําเจ้าหน้าที่ต้องดูแลเกษตรกรในพื้นที่ ส.ป.ก. ให้สามารถสร้างอาชีพ พัฒนาคุณภาพชีวิตดีขึ้น
‘กฤษฎา’ ย้ําเจ้าหน้าที่ต้องดูแลเกษตรกรในพื้นที่ ส.ป.ก. ให้สามารถสร้างอาชีพ รายได้ พัฒนาคุณภาพชีวิตดีขึ้น ควบคู่กับการจัดที่ดินทํากิน
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวภายหลังตรวจเยี่ยม รับฟังบรรยายสรุปภารกิจ แผนงานและผลงานที่สําคัญของสํานักงานการปฏิรูปที่ดินเพื่อเกษตรกรรม พร้อมทั้งมอบนโยบายการปฏิบัติงานให้กับผู้บริหาร และเจ้าหน้าที่ ณ สํานักงานการปฏิรูปที่ดินเพื่อเกษตรกรรม (ส.ป.ก) ว่า พื้นที่ประเทศไทยมีทั้งหมดประมาณ 320.7 ล้านไร่ แบ่งเป็นที่ดินเอกชนร้อยละ 40 และที่ดินรัฐร้อยละ 60 ซึ่งเป็นที่ดินเขตปฏิรูปที่ดิน (ส.ป.ก) ประมาณ 40 ล้านไร่ หรือร้อยละ 12.5 ในส่วนนี้ได้จัดที่ดินแล้ว 35.84 ล้านไร่ เกษตรกรจํานวน 2.82 ล้านราย โดยได้เน้นย้ําให้เจ้าหน้าที่เข้าไปดูแลอาชีพ รายได้ และพัฒนาคุณภาพชีวิตของเกษตรกรจํานวนนี้ว่าปัจจุบันมีความเป็นอยู่อย่างไร พร้อมทั้งตรวจสอบว่าปฏิบัติตามเงื่อนไขของกฎหมายหรือไม่ หากขาดคุณสมบัติก็จะต้องนํามาจัดสรรใหม่ นอกจากนี้ ต้องดําเนินงานตามนโยบายการจัดที่ดินทํากินให้ชุมชนของรัฐบาล หรือคณะกรรมการนโยบายที่ดินแห่งชาติ (คทช.) โดยการส่งเสริมพัฒนาอาชีพตามศักยภาพของพื้นที่ สําหรับกองทุนการปฏิรูปที่ดินเพื่อเกษตรกรรมปีงบประมาณ 2561 วงเงิน 3,800 ล้านบาทนั้น ให้ศึกษาดูว่าเป็นทุนหมุนเวียนและใช้จ่ายโดยสามารถนํามาจัดซื้อ หรือเช่าที่ดินเพื่อจัดสรรได้อีกจํานวนเท่าไร ทั้งนี้ เพื่อให้การดําเนินงานในพื้นที่เป็นไปอย่างมีประสิทธิภาพครอบคลุม จึงต้องบูรณาการร่วมกับจังหวัด ผ่านกลไกขับเคลื่อนของคณะอนุกรรมการพัฒนาการเกษตรและสหกรณ์ (อพก.) ซึ่งมีผู้ว่าราชการจังหวัดเป็นประธาน เพื่อรับทราบปัญหาและหาแนวทางแก้ไขร่วมกัน
“งาน ส.ป.ก. เป็นงานที่ต้องดูแลเกษตรกรและพัฒนาอาชีพควบคู่กับการจัดที่ดินทํากิน เพื่อให้มีประสิทธิภาพ เกษตรกรมีความเป็นอยู่ที่ดีขึ้น โดยเฉพาะในพื้นที่ 5 จังหวัดที่ได้รับพระราชทานที่ดินทรัพย์สินส่วนพระมหากษัตริย์ ของพระบาทสมเด็จพระปรมินทรมหาภูมิพลอดุลยเดช ตั้งแต่ปี 2518 ได้แก่ ฉะเชิงเทรา นครนายก ปทุมธานี พระนครศรีอยุธยา และนครปฐม รวมพื้นที่ 4.4 หมื่นไร่ ซึ่งเจ้าหน้าที่ต้องเข้าไปช่วยดูแลพัฒนาอาชีพ รายได้ และความเป็นอยู่ของเกษตรกรให้ดีขึ้นได้อย่างไร” นายกฤษฎา กล่าว
รัฐบาลไทย-ข่าวทำเนียบรัฐบาล-การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๑
วันจันทร์ที่ 5 พฤศจิกายน 2561
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๑
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๑
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๑
พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๑ เมื่อวันพฤหัสบดีที่ ๑ พฤศจิกายน ๒๕๖๑ เวลา ๑๐.๐๐ น. ณ ห้องประชุมชั้น ๒ อาคารสํานักเลขาธิการคณะรัฐมนตรี โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นรองประธานคนที่ ๑ นายธานี ทองภักดี รองปลัดกระทรวงการต่างประเทศ แทนรัฐมนตรีว่าการกระทรวงการต่างประเทศ เป็นรองประธานคนที่ ๒ นายอนันต์ ชูโชติ อธิบดีกรมศิลปากร แทนรัฐมนตรีว่าการกระทรวงวัฒนธรรม เป็นรองประธานคนที่ ๓ นายสุรพงษ์ โตวิจักษณ์ชัยกุล รองปลัดกระทรวงทรัพยากรธรรมชาติและสิ่งแวดล้อม กรรมการ และมี ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่เป็นกรรมการและเลขานุการในการประชุม พร้อมด้วยผู้ทรงคุณวุฒิ และกรรมการจากหน่วยงานที่เกี่ยวข้อง อาทิ กระทรวงการต่างประเทศ กระทรวงวัฒนธรรม กระทรวงกลาโหม กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงศึกษาธิการ กองบัญชาการกองทัพไทย สภาความมั่นคงแห่งชาติ และสํานักงบประมาณ โดยที่ประชุมมีมติรับทราบสรุปรายงานผลการจัดกิจกรรมโครงการศึกษาดูงานแหล่งมรดกทางธรรมชาติ พื้นที่กลุ่มป่าแก่งกระจานสําหรับคณะทูตานุทูตรัฐภาคีสมาชิกคณะกรรมการมรดกโลก ในระหว่างวันที่ ๒๑ – ๒๓ กันยายน ๒๕๖๑ และที่ประชุมได้พิจารณาวาระตามที่ฝ่ายเลขานุการนําเสนอ และมีมติดังนี้ ๑) เห็นชอบให้ นายสีหศักดิ์ พวงเกตุแก้ว อดีตเอกอัครราชทูตไทย ประจํากรุงปารีส เป็นหัวหน้าคณะผู้แทนไทยในการสมัครเข้ารับการคัดเลือกเป็นกรรมการในคณะกรรมการมรดกโลก และมอบหมายให้สํานักงานนโยบายและแผนทรัพยากรธรรมชาติและสิ่งแวดล้อมนําเสนอเรื่องดังกล่าว ต่อคณะรัฐมนตรีเพื่อพิจารณาให้ความเห็นชอบต่อไป และ ๒) เห็นชอบร่างเอกสารรายงานสถานภาพการอนุรักษ์แหล่งมรดกโลก นครประวัติศาสตร์พระนครศรีอยุธยา และมอบหมายให้กรมศิลปากร กรมองค์การระหว่างประเทศ กระทรวงการต่างประเทศ และสํานักงานนโยบายและแผนทรัพยากรธรรมชาติและสิ่งแวดล้อม ตรวจสอบความถูกต้อง ครบถ้วนของเอกสาร และภาษาก่อนจัดส่งให้ศูนย์มรดกโลก ภายในวันที่ ๑ ธันวาคม ๒๕๖๑ ต่อไป
รัฐบาลไทย-ข่าวทำเนียบรัฐบาล-รมว.อุตสาหกรรมเยี่ยมชมโรงงานผลิตและจำหน่ายเหล็กลวด  จ.ระยอง
วันจันทร์ที่ 17 ธันวาคม 2561
รมว.อุตสาหกรรมเยี่ยมชมโรงงานผลิตและจําหน่ายเหล็กลวด  จ.ระยอง
นายอุตตม สาวนายน รัฐมนตรีว่าการกระทรวงอุตสาหกรรม และคณะเยี่ยมชมโรงงานและสายงานการผลิตเหล็กลวดของ บริษัท โคเบลโก้ มิลล์คอน สตีล จํากัด หรือ KMS ณ โรงงานบริษัท โคเบลโก้ มิลล์คอน สตีล จํากัด จ.ระยอง
จ. ระยอง : วันนี้ (17 ธ.ค 61) นายอุตตม สาวนายน รัฐมนตรีว่าการกระทรวงอุตสาหกรรม และคณะเยี่ยมชมโรงงานและสายงานการผลิตเหล็กลวดของ บริษัท โคเบลโก้ มิลล์คอน สตีล จํากัด หรือ KMS ซึ่งเป็นผู้ผลิตและจําหน่ายเหล็กลวดเกรดพิเศษของประเทศไทย โดยมีพลเอกวินัย ภัททิยกุล ประธานบริษัทฯ ให้การต้อนรับ และมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม พร้อมผู้บริหารกระทรวงอุตสาหกรรม ร่วมด้วย ณ โรงงานบริษัท โคเบลโก้ มิลล์คอน สตีล จํากัด จ.ระยอง
รัฐมนตรีว่าการกระทรวงอุตสาหกรรมกล่าวว่า “รัฐอยากขอความร่วมมือกับภาคเอกชน ในการทํางานเพื่อชุมชน
หมายถึงการร่วมกันดูแลรักษาสิ่งแวดล้อม ช่วยกันยกระดับความเป็นอยู่ของชุมชน ดูแลภายในและภายนอกโรงงาน
ไปพร้อมๆกัน เพื่อให้ก้าวสู่ยุคอุตสาหกรรม 4.0 ด้วยกันอย่างมีความสุขและยั่งยืน”
รัฐบาลไทย-ข่าวทำเนียบรัฐบาล-พม. จัดประชุมแก้ปัญหารุกคลองลาดพร้าว มุ่งสร้างความเข้าใจ เพิ่มแรงจูงใจชุมชนร่วม "บ้านประชารัฐริมคลอง”
วันจันทร์ที่ 26 มีนาคม 2561
พม. จัดประชุมแก้ปัญหารุกคลองลาดพร้าว มุ่งสร้างความเข้าใจ เพิ่มแรงจูงใจชุมชนร่วม "บ้านประชารัฐริมคลอง”
พม. จัดประชุมแก้ปัญหารุกคลองลาดพร้าว มุ่งสร้างความเข้าใจ เพิ่มแรงจูงใจชุมชนร่วม "บ้านประชารัฐริมคลอง”
วันนี้ (26 มี.ค. 61) เวลา 08.30 น.พลเอก สุรศักดิ์ ศรีศักดิ์ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์เป็นประธานการประชุม (Working group) การแก้ปัญหารุกลําน้ําสาธารณะ (คลองลาดพร้าว) ครั้งที่ 3/2561 โดยมีผู้แทนจากหน่วยงานที่เกี่ยวข้องเข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
รัฐบาลมีนโยบายในการจัดระเบียบชุมชนริมคลองเพื่อพัฒนาคุณภาพชีวิตของประชาชนให้มีความมั่นคง ทั้งด้านที่อยู่อาศัยและสภาพแวดล้อม อีกทั้งเป็นการเพิ่มประสิทธิภาพในการระบายน้ํา เพื่อลดปัญหาน้ําท่วมในระยะยาว โดยได้มอบหมายให้กรุงเทพมหานครสร้างเขื่อนระบายน้ํา และกระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน ) หรือ พอช. ดําเนินโครงการพัฒนาที่อยู่อาศัยชุมชนริมคลอง หรือ "บ้านประชารัฐริมคลอง” (โครงการบ้านมั่นคง)
สําหรับการประชุม (Working group) การแก้ปัญหารุกล้ําน้ําสาธารณะ (คลองลาดพร้าว) ครั้งนี้ กําหนดขึ้นเพื่อบูรณาการความร่วมมือในการทํางานระหว่างหน่วยงานที่เกี่ยวข้องในการติดตามการดําเนินงานและการลงพื้นที่ปฏิบัติงานเพื่อแก้ปัญหารุกล้ําน้ําสาธารณะ (คลองลาดพร้าว) อย่างมีประสิทธิภาพมากขึ้น ทั้งนี้ ที่ประชุมได้รับทราบความคืบหน้าการดําเนินงานดังกล่าว ซึ่งมีพื้นที่ดําเนินการก่อสร้างบ้าน 2,543 ครัวเรือน โดยสร้างเสร็จแล้ว 1,158 หลัง และพร้อมก่อสร้างบ้าน 1,224 ครัวเรือน ส่วนการตอกเสาเข็ม ขณะนี้ ได้ดําเนินการไปแล้ว 19,530 ต้น โดยมีความยาวเขื่อนที่ตอกเสาเข็มได้ 46.80 กิโลเมตร หรือร้อยละ 32.55
ส่วนการดําเนินการสร้างความเข้าใจกับประชาชนกลุ่มเป้าหมาย โดยคณะอนุกรรมการรณรงค์สร้างการรับรู้และประชาสัมพันธ์ จะมีการปรับข้อมูลรายละเอียดการดําเนินงานของทุกหน่วยงานให้เป็นชุดเดียวกัน ที่สามารถ สร้างความเข้าใจกับประชาชนได้ชัดเจนมากขึ้น พร้อมเสนอมาตรการอื่นๆ ที่จะสร้างแรงจูงใจให้มีกลุ่มผู้เข้าร่วมโครงการฯ มากขึ้น และจะเปิดช่องทางให้ประชาชนสามารถติดต่อสอบถามรายละเอียดต่างๆ สําหรับการเตรียมพื้นที่สร้างที่อยู่อาศัยชั่วคราวให้กับกลุ่มผู้เข้าร่วมโครงการฯ ได้มีการเตรียมพื้นที่ไว้แล้วจํานวน 4 แปลง ซึ่งสามารถรองรับ ผู้อยู่อาศัยได้ประมาณ 300 ครัวเรือน และบ้านเอื้ออาทรจํานวนกว่า 1,000 ห้อง ซึ่งอยู่ระหว่างการขออนุญาตจากเจ้าของที่ดิน และสอบถามความประสงค์ของประชาชนในการย้ายเข้าอยู่ในพื้นที่ดังกล่าว
นอกจากนี้ ที่ประชุมมีมติให้หน่วยงานที่เกี่ยวข้องทํางานร่วมกันอย่างบูรณาการให้เป็นไปในทิศทางเดียวกันตามนโยบายรัฐบาล และดําเนินการให้บรรลุเป้าหมายตามแผนงานที่วางไว้ พร้อมทั้งนําผลการดําเนินงาน และข้อเสนอมาตรการต่างๆ รายงานในการประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 5ฯ ต่อไป
รัฐบาลไทย-ข่าวทำเนียบรัฐบาล-​นายกรัฐมนตรี แถลงต่อสื่อมวลชนเกี่ยวกับสถานการณ์ในซีเรีย
วันอังคารที่ 17 เมษายน 2561
​นายกรัฐมนตรี แถลงต่อสื่อมวลชนเกี่ยวกับสถานการณ์ในซีเรีย
​นายกรัฐมนตรี แถลงต่อสื่อมวลชนเกี่ยวกับสถานการณ์ในซีเรีย
วันนี้ (17 เม.ย. 2561) เวลา 13.30 น. ณ ห้องโถงตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี นายกรัฐมนตรีกล่าวถึงเหตุการณ์ที่สหรัฐฯ และชาติพันธมิตรปฏิบัติการโจมตีซีเรียว่า สถานการณ์ดังกล่าวไม่เกี่ยวข้องกับไทยโดยตรง แต่ได้สั่งการให้หน่วยงานด้านความมั่นคงติดตามสถานการณ์ดังกล่าวแล้ว แม้ว่าผลกระทบต่อประเทศไทยยังไม่แน่ชัด อย่างไรก็ตามเพื่อป้องกันมิให้เกิดผลกระทบทางอ้อม หน่วยงานที่เกี่ยวข้องจะประเมินสถานการณ์อย่างใกล้ชิดต่อไป
รัฐบาลไทย-ข่าวทำเนียบรัฐบาล-กรุงไทยเสียใจกับเหตุการณ์ปลอมการเปิดบัญชี
วันพฤหัสบดีที่ 11 มกราคม 2561
กรุงไทยเสียใจกับเหตุการณ์ปลอมการเปิดบัญชี
จากกรณีที่มีมิจฉาชีพนําบัตรประชาชนของผู้อื่นมาเปิดบัญชีกับธนาคารหลายแห่งดังกระแสที่ปรากฏเป็นข่าวในขณะนี้ นั้น
นายลือชัย ชัยปริญญา รองกรรมการผู้จัดการใหญ่ สายงานเครือข่ายธุรกิจขนาดเล็กและรายย่อย ธนาคารกรุงไทย เปิดเผยว่า ขณะนี้ธนาคารได้กําชับให้พนักงานทุกคนทุกสาขาเพิ่มความระมัดระวังในการเปิดบัญชี โดยให้เพิ่มความรอบคอบและการสังเกตตัวตนของลูกค้าอย่างเคร่งครัด เพื่อป้องกันไม่ให้เกิดปัญหาดังกล่าว และขอแสดงความเสียใจต่อเหตุการณ์ที่เกิดขึ้น
ธนาคารกรุงไทย ขอให้ลูกค้าและประชาชนเชื่อมั่นในระบบของธนาคาร โดยเฉพาะการเปิดบัญชีนั้น ธนาคารมีคู่มือการปฏิบัติที่ชัดเจน และมีขั้นตอนในการพิสูจน์ตัวตนของลูกค้าอย่างละเอียด
ฝ่ายสื่อสารองค์กรและภาพลักษณ์ ธนาคารกรุงไทย
โทร. 0-2208-4174-7
รัฐบาลไทย-ข่าวทำเนียบรัฐบาล-รมว.พม. ตอบกระทู้ เงินเยียวยากลุ่มเปราะบางทางสังคมที่ขาดหาย
วันศุกร์ที่ 10 กรกฎาคม 2563
รมว.พม. ตอบกระทู้ เงินเยียวยากลุ่มเปราะบางทางสังคมที่ขาดหาย
รมว.พม. ตอบกระทู้ เงินเยียวยากลุ่มเปราะบางทางสังคมที่ขาดหาย
วันที่ 9 ก.ค. 63ที่ห้องกระทู้ถามแยกเฉพาะ ชั้น 1 อาคารรัฐสภาเกียกกาย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ตอบกระทู้เรื่องเงินเยียวยากลุ่มเปราะบางทางสังคมที่ขาดหาย ซึ่งพลตํารวจตรี สุพิศาล ภักดีนฤนาถ สมาชิกสภาผู้แทนราษฎรพรรคก้าวไกล เป็นผู้ตั้งกระทู้ถาม โดยมีนายชวน หลีกภัย ประธานสภาผู้แทนราษฎร เป็นประธานการพิจารณาเรื่องเงินเยียวยากลุ่มเปราะบางทางสังคมที่ขาดหาย
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) มีแนวคิดว่ากลุ่มเปราะบางควรจะได้รับสิทธิของเขาเต็มที่ จึงได้เสนอขออนุมัติการช่วยเหลือเยียวยาเพิ่มเติมคือเดือนละ 1,000 บาท เป็นระยะเวลา 3 เดือน ประกอบด้วย 1. กลุ่มเด็กที่ได้รับสิทธิโครงการเงินอุดหนุนเพื่อการดูแลเลี้ยงดูแรกเกิด 2. กลุ่มผู้สูงอายุที่ได้รับเบี้ยยังชีพผู้สูงอายุ และ 3. กลุ่มคนพิการที่มีบัตรประจําตัวคนพิการ โดยกระทรวง พม. ไม่ได้พิจารณาความซ้ําซ้อนกับการช่วยเหลือเยียวยาด้านอาชีพ จากมาตรการช่วยเหลือเยียวยาของกระทรวงการคลัง แต่เนื่องจากกระทรวง พม. มิได้เป็นผู้มีสิทธิชี้ขาดในการใช้เงินงบประมาณนี้ จึงต้องเข้าไปสู่กระบวนการของคณะกรรมการพิจารณาการให้ความช่วยเหลือ ทั้งนี้ ตนเชื่อว่าข้าราชการทุกคนอยากให้เงินเยียวยากับทุกกลุ่มเป้าหมายให้ได้มากที่สุด แต่มีข้อจํากัดในเรื่องของงบประมาณและการกู้เงินไปช่วยเหลือกลุ่มต่างๆ เหล่านี้ โดยปกติแล้วกลุ่มเด็กแรกเกิด กลุ่มผู้สูงอายุ และกลุ่มคนพิการ จะได้รับเงินอุดหนุนอยู่แล้วเป็นรายเดือน แต่ที่เราขอนั้นเป็นการขอกรณีพิเศษเนื่องจากสถานการณ์การแพร่ระบาดของโรคโควิด-19
นายจุติ กล่าวเพิ่มเติมว่า กระทรวง พม. มีความห่วงใยประชาชนทุกกลุ่มเป้าหมายในสถานการณ์การแพร่ระบาดของโรคโควิด-19 และได้เตรียมการช่วยเหลือผู้ได้รับผลกระทบดังกล่าว เมื่อสถานการณ์เบาบางลง โดยกระทรวง พม. ได้จัดทีม One Home พม. จังหวัด โดยให้ทุกหน่วยงานของกระทรวง พม. ตามแต่ละจังหวัด ลงพื้นที่เยี่ยมประชาชนกลุ่มเป้าหมายตามหมู่บ้านและชุมชน พร้อมกับอาสาสมัครพัฒนาสังคมและความมั่นคงของมนุษย์ (อพม.) ทํางานร่วมกันกับทีม One Home พม. จังหวัด และรายงานมายังกระทรวง พม. ทุกสัปดาห์ ว่ามีปัญหาอะไรบ้าง และปัญหาอะไรบ้างที่แก้ไขไปแล้ว และที่ยังไม่ได้รับการแก้ไข ทั้งนี้ ตนได้มอบนโยบายให้ข้าราชการกระทรวง พม. ตั้งแต่ระดับปฏิบัติการถึงชํานาญการพิเศษ (ระดับ ซี 3-8) จัดทีมลงพื้นที่เพื่อแก้ไขปัญหาของประชาชนให้ตรงจุด ประชาชนคนไหนที่ไม่ได้ขึ้นบัญชี เราจะแนะนําให้มาขึ้นบัญชี เพื่อให้สามารถเข้าถึงสิทธิสวัสดิการสังคมต่างๆ จากภาครัฐ โดยตนได้ลงพื้นที่ด้วยตนเอง ทั้งใน กทม. และต่างจังหวัด ซึ่งพบว่ายังมีคนที่ยากจนและยังเข้าไม่ถึงสิทธิอยู่ ตนจึงได้ดําเนินการช่วยเหลือให้เข้าถึงสิทธิ ทั้งการลงทะเบียนโครงการเงินอุดหนุนเพื่อการเลี้ยงดูเด็กแรกเกิด รวมถึงการลงทะเบียนคนพิการ ซึ่งเราไม่ได้ลงไปเพียงแค่แจกถุงยังชีพแต่ลงไปเพื่อดูแลสิทธิของพวกเขา นอกจากนี้ กลุ่มผู้ประสบภัยฉุกเฉินยังมีงบประมาณให้ตามความเหมาะสม
รัฐบาลไทย-ข่าวทำเนียบรัฐบาล-รัฐบาลผลักดันการอนุรักษ์พลังงานอย่างเต็มรูปแบบ
วันพุธที่ 31 พฤษภาคม 2560
รัฐบาลผลักดันการอนุรักษ์พลังงานอย่างเต็มรูปแบบ
พร้อมเปิดโอกาสให้ทุกภาคส่วนร่วมพัฒนางานวิชาการที่สามารถสร้างประโยชน์จากพลังงานทางเลือก และบริหารจัดการพลังงานในประเทศให้เกิดความยั่งยืน
วันนี้ (31 พ.ค.60) เวลา 09.00 น. พลอากาศเอก ประจิน จั่นตอง รองนายกรัฐมนตรี เป็นเปิดงานประชุมวิชาการเครือข่ายพลังงานแห่งประเทศไทย ครั้งที่ 13 ณ โรงแรมดิเอ็มเพรส อําเภอเมือง จังหวัดเชียงใหม่ ภายใต้ความร่วมมือของวิทยาลัยพลังงานทดแทน มหาวิทยาลัยแม่โจ้ กับคณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี ซึ่งภายในงาน ประกอบด้วย การบรรยายพิเศษทางวิชาการ การอภิปราย และการนําเสนอผลงานของนักวิชาการและนักวิจัยจาก 15 สถาบันโอกาสนี้ รองนายกรัฐมนตรี บรรยายพิเศษในหัวข้อ “นโยบาย สถานการณ์ การสนับสนุนของภาครัฐ ด้านพลังงานของประเทศไทย” โดยกล่าวว่า รัฐบาลตั้งเป้าหมายให้ประเทศไทยใช้พลังงานทดแทนเชื้อเพลิงฟอสซิลได้อย่างน้อยร้อยละ 30 ภายใน 10 ปี ผ่านการพัฒนาอุตสาหกรรมและผลักดันการอนุรักษ์พลังงานอย่างเต็มรูปแบบ ลดระดับการใช้พลังงานต่อผลผลิตลงร้อยละ 25 ภายใน 20 ปี และมุ่งพัฒนาเทคโนโลยีพลังงานทดแทนภายในประเทศให้สามารถแข่งขันในตลาดสากล
รองนายกรัฐมนตรี ยังกล่าวเพิ่มเติมอีกว่า ปัจจุบันพลังงานนับเป็นปัจจัยพื้นฐานที่สําคัญยิ่งในการตอบสนองความต้องการขั้นพื้นฐานของสังคม และเป็นเครื่องมือสําคัญในการขับเคลื่อนเศรษฐกิจของประเทศ รวมทั้งยังเป็นปัจจัยพื้นฐานต่อยอดสู่การพัฒนาทุกด้าน ทั้งภาคอุตสาหกรรม เกษตรกรรม แรงงาน สังคม ตลอดจนภาคครัวเรือน ล้วนต้องพึ่งพาพลังงานด้วยกันทั้งสิ้น ดังนั้น แนวทางของรัฐบาลที่จะผลักดันยุทธศาสตร์ไทยแลนด์ 4.0 จึงจําเป็นต้องต้องพัฒนาพลังงาน 4.0 เพื่อขับเคลื่อนเศรษฐกิจ ภายในหลักการ คือ การยกระดับประสิทธิภาพของระบบพลังงาน และนํานวัตกรรมที่เหมาะสมไปใช้ให้เกิดประโยชน์ ซึ่งต้องครอบคลุมทั้งระบบ ตั้งแต่การผลิต จัดหา แปรรูป จนถึงการใช้งาน ได้แก่ น้ํามันเชื้อเพลิง ก๊าซธรรมชาติ ไฟฟ้า
ทั้งนี้ รัฐบาลตั้งเป้าหมายของพลังงาน 4.0 เพื่อยกระดับการบริหารจัดการระบบพลังงานของประเทศโดยจะต้องดําเนินการไปพร้อมกับการสร้างความเข้าใจแก่ประชาชนด้วย จึงจะสร้างความมั่นคงทางพลังงานให้กับประเทศไทยได้อย่างแท้จริง
รัฐบาลไทย-ข่าวทำเนียบรัฐบาล-การประชุมเพื่อรับทราบข้อมูลการบริหารจัดการแหล่งน้ำในภาคตะวันออก
วันอังคารที่ 5 กันยายน 2560
การประชุมเพื่อรับทราบข้อมูลการบริหารจัดการแหล่งน้ําในภาคตะวันออก
พล อ.อ.ประจินฯ รองนายกรัฐมนตรี ได้เป็นประธานการประชุมหารือเพื่อขอรับทราบข้อมูลการบริหารจัดการแหล่งน้ําเพื่อการเกษตร อุตสาหกรรม อุปโภคและบริโภค
เมื่อวันที่ 4 กันยายน 2560 เวลา 09.00 น. ที่ห้องประชุม ชั้น 5 ตึกบัญชาการ 2 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี ได้เป็นประธานการประชุมหารือเพื่อขอรับทราบข้อมูลการบริหารจัดการแหล่งน้ําเพื่อการเกษตร อุตสาหกรรม อุปโภคและบริโภค และความต้องการใช้น้ําใน 5 จังหวัดภาคตะวันออก คือ ฉะเชิงเทรา ชลบุรี ระยอง จันทบุรี และตราด เพื่อเป็นการจัดเตรียมข้อมูลสําหรับรองรับการพัฒนาพื้นที่ในภาคตะวันออก ตามแนวทางการพัฒนาระเบียงเศรษฐกิจพิเศษภาคตะวันออก (EEC)
ในการประชุมครั้งนี้ มีผู้แทนจากกรมชลประทาน การประปาส่วนภูมิภาค บริษัทจัดการและพัฒนาทรัพยากรน้ําภาคตะวันออก จํากัด (มหาชน) การนิคมอุตสาหกรรมแห่งประเทศไทย สํานักงานเพื่อการพัฒนาระเบียงเศรษฐกิจพิเศษภาคตะวันออก (EEC) พร้อมทั้งมีผู้แทนผู้ว่าราชการจังหวัดทั้ง 5 จังหวัดดังกล่าวเข้าร่วมแสดงความคิดเห็น และให้ข้อมูลในส่วนที่เกี่ยวข้องที่เป็นประโยชน์ ซึ่งข้อคิดเห็นและข้อมูลที่ได้นําเสนอในที่ประชุมครั้งนี้ รองนายกรัฐมนตรีได้มอบใหักรมชลประทาน และสํานักงานคณะกรรมการพัฒนาการเศรษฐกิจและสังคมแห่งชาติร่วมกันนําไปวิเคราะห์ เพื่อสรุปนําเสนอให้นายกรัฐมนตรีทราบต่อไป
------------------------------------
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-เกษตรฯ เดินเกมรุก หนุนเกษตรกรไทยปรับตัวสู่ New Normal  เตรียม MOU ผนึกยักษ์ใหญ่ Shopee ขยายตลาดออนไลน์
วันจันทร์ที่ 1 มิถุนายน 2563
เกษตรฯ เดินเกมรุก หนุนเกษตรกรไทยปรับตัวสู่ New Normal  เตรียม MOU ผนึกยักษ์ใหญ่ Shopee ขยายตลาดออนไลน์
เกษตรฯ เดินเกมรุก หนุนเกษตรกรไทยปรับตัวสู่ New Normal เตรียม MOU ผนึกยักษ์ใหญ่ Shopee ขยายตลาดออนไลน์
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากที่กระทรวงเกษตรฯ ได้เปิดตัวโครงการตลาดสินค้าเกษตรออนไลน์ “เปลี่ยนเกษตรกรให้เป็นผู้ค้าออนไลน์มืออาชีพ” โดยร่วมมือกับ บริษัท ลาซาด้า ประเทศไทย จํากัด ผู้นําแพลตฟอร์มจําหน่ายสินค้าออนไลน์ชั้นนําของไทย มาช่วยเพิ่มช่องทางการตลาดในการขายสินค้าเกษตรที่มีคุณภาพจากเกษตรกรสู่ผู้บริโภคโดยตรง มาตั้งแต่เดือนมีนาคม 2563 นั้น
การดําเนินโครงการฯ นับว่าประสบความสําเร็จ และได้รับความสนใจจากเกษตรกรจํานวนมาก ทั้งจากกลุ่มเกษตรแปลงใหญ่ กลุ่มวิสาหกิจชุมชน สหกรณ์การเกษตร และกลุ่ม Young Smart Farmer ที่มีศักยภาพเข้าร่วมอบรม และเปิดร้านค้าออนไลน์รวม 113 ร้านค้า โดย พบว่า 2 เดือนที่ผ่านมา เกษตรกรส่วนใหญ่สามารถสร้างยอดขายบนแพลตฟอร์ม ลาซาด้าได้เพิ่มขึ้น และคาดว่าจะสามารถสร้างยอดขายได้เพิ่มขึ้น 30% ตามเป้าหมายที่กําหนดไว้ในระยะเวลา 6 เดือน
ปัจจุบันเทรนด์การค้าออนไลน์ ยังคงได้รับความนิยมและมีอัตราการเติบโตสูงขึ้นอย่างต่อเนื่อง ประกอบกับสถานการณ์การแพร่ระบาดของไวรัส COVID-19 ที่กระทบต่อเศรษฐกิจและชีวิตประจําวัน เกิดปรากฏการณ์ New Normal หรือความปกติในรูปแบบใหม่ของพฤติกรรม ทําให้ประชาชนมีความจําเป็นในการเลือกจับจ่ายใช้สอยผ่านระบบออนไลน์มากขึ้นอย่างเห็นได้ชัด
“มาวันนี้ กระทรวงเกษตรฯ เราพร้อมแล้ว ที่จะขยายความร่วมมือกับ บริษัท ช้อปปี้ (ประเทศไทย) จํากัด อีกหนึ่งแพลตฟอร์ม คอมเมิร์ซยักษ์ใหญ่ชั้นนําในไทย ที่จะมาร่วมเป็นพันธมิตรสําคัญ เพื่อสร้างและพัฒนาเกษตรกรไทย ให้เป็นผู้ขายออนไลน์อย่างมืออาชีพ ในการเพิ่มช่องทางการขายให้ครอบคลุมตลาดมากยิ่งขึ้น และผู้บริโภคสามารถเข้าถึงสินค้าเกษตรได้สะดวกยิ่งขึ้น อีกทั้งได้บริโภคสินค้าดี มีคุณภาพ ในราคายุติธรรม โดยส่งตรงจากเกษตรกรถึงกลุ่มผู้บริโภคโดยตรง” รัฐมนตรี เกษตรฯ กล่าว
สําหรับการขยายความร่วมมือกับ ช้อปปี้ ในครั้งนี้ กระทรวงเกษตรฯ ได้หารือกับผู้บริหาร ช้อปปี้ ถึงแผนการดําเนินงานและข้อตกลงต่างๆ เบื้องต้นเรียบร้อยแล้ว โดยคาดว่าจะมีการลงนาม MOU ด้านการส่งเสริมพาณิชย์อิเล็กทรอนิกส์ (e-commerce) ร่วมกันในเดือนมิถุนายน 2563
นอกจากนั้น กระทรวงเกษตรฯ ยังได้หารือเพิ่มเติมกับทั้งทางช้อปปี้ และ ลาซาด้า เพื่อพัฒนาแคมเปญพิเศษขยายการอบรมออนไลน์ให้กับเกษตรกรทั้ง 4 กลุ่ม รวมถึงเจ้าหน้าที่กระทรวงเกษตรฯ และเครือข่ายของกระทรวงเกษตรฯ ให้อบรมเรียนรู้ในรูปแบบออนไลน์ หรือ อบรมผ่าน Live สด เพื่อความสะดวก รวดเร็ว และปรับตัวให้สอดคล้องกับสถานการณ์การแพร่ระบาดของไวรัส COVID-19 ที่ยังคงเน้นให้ความสําคัญเรื่องของ Social Distancing หรือการเว้นระยะห่างทางสังคมเพื่อป้องกันการแพร่ระบาดของไวรัสในปัจจุบัน
ทั้งนี้ กระทรวงเกษตรฯ มุ่งหวังจะช่วยให้เกษตรกรมีช่องการทางจําหน่ายที่กว้างขึ้น สามารถเข้าถึงกลุ่มผู้บริโภคได้อย่างไรขีดจํากัดในทุกพื้นที่ เพื่อกระจายผลผลิตในช่วงออกสู่ตลาดมาก ช่วยให้ราคาสินค้าเกษตรมีเสถียรภาพ และสามารถต่อยอดผลผลิตของตนเองได้อย่างเต็มที่ โดยกระทรวงเกษตรฯ จะได้มีการเปิดตัว โครงการฯ และประชาสัมพันธ์ถึงรายละเอียดในความร่วมมือกับทางช้อปปี้ และ ลาซาด้า ให้ทราบเป็นระยะต่อไป
รัฐบาลไทย-ข่าวทำเนียบรัฐบาล-เตรียมพร้อมรับพระสงฆ์และญาติธรรมกลับจากอินเดีย พร้อมดัน “ศูนย์แพทย์ทหารอาเซียน” ฝึกรับมือร่วมกัน
วันจันทร์ที่ 20 เมษายน 2563
เตรียมพร้อมรับพระสงฆ์และญาติธรรมกลับจากอินเดีย พร้อมดัน “ศูนย์แพทย์ทหารอาเซียน” ฝึกรับมือร่วมกัน
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม
โดยสรุปภาพรวม ณ 19 เม.ย.63 สถานภาพคนไทยที่เดินทางกลับจากต่างประเทศผ่านสายการบิน ที่ยังอยู่ในมาตการกักตัวควบคุมโรคของรัฐ จํานวน 938 คน และมีแผนเดินทางกลับมาวันนี้อีก 263 คน นอกจากนั้น ใน 24 - 25 เม.ย.63 มีกําหนดการการเดินทาง​กลับไทยของ​ พระสงฆ์​ แม่ชี และญาติธรรม​ จากการแสวงบุญ ณ เมืองกัลกัตตา​ ประเทศ​อินเดีย​ จํานวน 342 ราย ( เป็นพระสงฆ์​ 104​ รูป​ แม่ชี​ 11​ คน​และญาติ​ธรรม​ 56​ คน ) สําหรับด่านชายแดน ไทย - มาเลเซีย ทั้ง 5 ด่าน ที่เริ่มเปิดทําการตั้งแต่ 18 เม.ย.63 มีการเดินทางกลับเข้ามาของพี่น้องประชาชนไทยแล้ว จํานวน 503 คน และมีแผนเดินทางกลับวันนี้อีก 303 คน ซึ่งทั้งหมด กอ.รมน.ภาค 4 (สน.) ได้ร่วมกันคัดกรองอย่างเข้มข้น โดยทั้งหมดต้องอยู่ในมาตรการกักตัวควบคุมโรคของรัฐ ตามภูมิลําเนาโดยการควบคุมของแต่ละจังหวัด
พล.อ.ชัยชาญ’ ได้กล่าวว่า พล.อ.ประยุทธ์ จันทร์โอชา นรม.และรมว.กห. ได้สั่งการ ขอให้ “ศูนย์แพทย์ทหารอาเซียน” ที่มีที่ตั้งในไทย ประสานกับ กห.อาเซียน ริเริ่มขับเคลื่อนแลกเปลี่ยนข้อมูล ประสบการณ์และการฝึกร่วมกันผ่านระบบสื่อสารอิเล็กทรอนิกส์ เพื่อรับมือกับปัญหาโรคอุบัติใหม่ที่เกิดขึ้นในปัจจุบัน พร้อมทั้ง ขอให้ใช้ศักยภาพของแต่ละเหล่าทัพ เข้าไปสนับสนุนช่วยเหลือเกษตรกรในแต่ละภูมิภาค นําผลผลิตตามฤดูกาล กระจายออกให้กับประชาชนทั่วประเทศได้เข้าถึง เช่นเดียวกับ “โครงการขนข้าวชาวนา เปลี่ยนปลาชาวเล” ที่ ทอ.สนับสนุนเครื่องบินขนส่งผลิตภัณฑ์การเกษตรข้ามภูมิภาค เพื่อให้เกษตรกรสามารถแลกเปลี่ยนสินค้าประมงและข้าวในภาวะเกิดวิกฤตโรคระบาด
ทั้งนี้ พล.อ.ชัยชาญ’ ได้กําชับ ขอให้จัดเตรียมความพร้อมพื้นที่และระบบบริหารจัดการตามมาตรการควบคุมโรค รองรับพระสงฆ์และญาติธรรม ที่จะเดินทางกลับจากกิจกรรมแสวงบุญในอินเดีย โดยขอให้ประสานกับสํานักงานพระพุทธศาสนาแห่งชาติอย่างใกล้ชิด เพื่อให้เป็นไปตามพระวินัยและกิจของสงฆ์
รัฐบาลไทย-ข่าวทำเนียบรัฐบาล-เริ่มส่งมอบแล้ว กล่องและหน้ากากป้องกัน ฝีมืออาชีวะปัตตานี มอบแก่ รพ.ในพื้นที่ชายแดนใต้ [กระทรวงศึกษาธิการ]
วันพุธที่ 8 เมษายน 2563
เริ่มส่งมอบแล้ว กล่องและหน้ากากป้องกัน ฝีมืออาชีวะปัตตานี มอบแก่ รพ.ในพื้นที่ชายแดนใต้ [กระทรวงศึกษาธิการ]
เริ่มส่งมอบแล้ว กล่องและหน้ากากป้องกัน ฝีมืออาชีวะปัตตานี มอบแก่ รพ.ในพื้นที่ชายแดนใต้
(7 เมษายน 2563) นายวาทิต มีสนุ่น ผู้อํานวยการศูนย์ประสานงานและบริหารการศึกษาจังหวัดชายแดนภาคใต้ พร้อมด้วยนายพิทยา เพชรรักษ์ และนายชาร์รีฟท์ สือนิ รองผู้อํานวยการศูนย์ประสานงานและบริหารการศึกษาจังหวัดชายแดนภาคใต้ ร่วมเป็นเกียรติในพิธีมอบกล่องป้องกันการฟุ้งกระจาย และหน้ากากป้องกันการติดเชื้อทางเดินหายใจสําหรับผู้ติดเชื้อ COVID – 19 จากฝีมือการผลิตของบุคลากรครู นักเรียน นักศึกษา สังกัดอาชีวศึกษาจังหวัดปัตตานี ให้กับตัวแทนจากโรงพยาบาลในพื้นที่จังหวัดนราธิวาส ปัตตานี และยะลา ณ วิทยาลัยเทคนิคปัตตานี
โดยความร่วมมือ และการสนับสนุน วัสดุ อุปกรณ์ จากหน่วยงานในพื้นที่ประกอบด้วย อาชีวศึกษาจังหวัดปัตตานี นําโดยวิทยาลัยเทคนิคปัตตานี สํานักงานคณะกรรมการการอาชีวศึกษา มูลนิธิมุสลิมสงเคราะห์ผู้ประสบภัยสมาคมนักศึกษามุสลิมไทยผ่าน กอ.รมน. ศูนย์ประสานงานและบริหารการศึกษาจังหวัดชายแดนภาคใต้ และมหาวิทยาลัยสงขลานครินทร์ วิทยาเขตปัตตานี